22/12/2015 | Administración LocalMunicipal
Narón
Secretaría
Edicto

EDICTO De acordo co establecido no artigo 70.2 da Lei 7/1985, de 2 de abril, Reguladora das bases de réxime local, e 196.1 do R. D. 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, faise publico o texto integro das normas de xestión das axudas sociais ao persoal municipal do Concello de Narón: NORMAS DE XESTIÓN DAS AXUDAS SOCIAIS AO PERSOAL MUNICIPAL DO CONCELLO DE NARÓN Capítulo I. Normas xerais Capítulo II. Subvencións sanitarias Capítulo III. Subvencións por estudios Capítulo IV. Subvención por diminuídos físicos e/ou psíquicos Capítulo V. Subvención por compra de vivenda Capítulo VI. Anticipos Capitulo VII. Axudas por xubilación INTRODUCCIÓN En desenvolvemento do disposto no acordo regulador das condicións de traballo do persoal municipal ao servizo do Concello de Narón, publicado no BOP núm.169 do 30-07-09 no convenio colectivo das condicións de traballo do persoal laboral ao servizo do Concello de Narón, aprobado no pleno de cinco de abril de 2010 publicado no BOP núm.100 de 31-05-2010, establécense neste documento as condicións, contías e procedemento para optar ás subvencións, anticipos e primas definidos neste acordo. CAPÍTULO I. NORMAS XERAIS 1.- Destinatarios/as Para poder optar a calquera das axudas reguladas neste texto, deberán concorrer con carácter xeral, ademais dos que se sinalan especificamente para cada caso, os seguintes requisitos: a) Será condición indispensable ser empregado/a en activo do Concello de Narón. En todo caso, as axudas concedidas consonte ao establecido neste regulamento, terán efectos desde a data na que se adquire a condición de empregado/a e ata a data na que a dita condición se perda, sen perxuizo do establecido no apartado seguinte b) O persoal empregado interino e laboral temporal, terá que acreditar na data da solicitude ter unha antigüidade mínima dun ano ininterrompido no Concello de Narón para ter dereito a calquera destas axudas. c) O/a empregado/a deberá formalizar a correspondente solicitude na forma e prazos establecidos, achegando a documentación que se determine en cada caso.2.- Distribución da partida de melloras sociais As subvencións concederanse con cargo ás partidas de acción social, que para o ano 2015 ascenden á contía total de 129.500,00 € para o persoal funcionario e 12.000,00 € para o persoal laboral “fondo de axudas sociais”. Segundo o establecido no acordo regulador, esta contía será actualizada anualmente durante a vixencia do convenio tendo en conta o IPC real e as variacións que sufra o cadro do persoal incluído no seu ámbito de aplicación.3.- Procedemento de concesión das axudas.- A. Comisión mixta para acción social dos empregados municipais.- A comisión mixta para acción social é o órgano de representación dos representantes dos empregados municipais e o goberno municipal. A Comisión Mixta estará composta polos membros da xunta de persoal funcionario e representante do persoal laboral, o/a xefe/a de servicio de RRHH e o Concelleiro/a delegado da alcaldía para personal. Con suxeición ás limitacións orzamentarias e de conformidade coa regulación da axuda solicitada, a alcaldía-presidencia, dictará a resolución que proceda, previo dictame da Comisión Mixta. No suposto de que a alcaldía-presidencia non dictará resolución nos términos do dictame da comisión Mixta, a proposta volverá a informe da mesma coa debida motivación relativa aos cambios Todos os membros da comisión Mixta, están obrigados a gardar a necesaria confidencialidade en razón aos asuntos a tratar. A información tratada na comisión está sometida a unha especial protección, segundo determinan os artigos 7 e 8 da Lei 15/1999 de 13 de decembro de Protección de datos de carácter persoal. En caso de ausencia do Xefe/a de servicio de RRHH e/ou Concelleiro/a delegado de persoal, poderán ser sustituidos polos/as técnicos que prestan servizos en RRHH, no suposto da xefe/a de servizo e polo Alcalde ou Concelleiro delegado do Alcalde para sustituilo no suposto do Concelleiro delegado de persoal. A xefe/a de servizo de RRHH actuará como asesor/a e secretario/a da comisión con voz e sin voto. Actuará como presidente/a o que o sexa da xunta de persoal, e o sustituto/a será calquera membro da xunta de persoal designado para o acto. Para a celebración válida da comisión, deberán estar presentes polo menos dous representantes dos empregados municipais; o representante do goberno municipal e o secretario da comisión 3.- Comprobación das solicitudes A Comisión Mixta para acción social dos empregados municipais, poderá esixir, en calquera momento da tramitación, xustificantes de todos e cada un dos datos declarados polos solicitantes, sempre que non consten ou non se poida comprobar doutro xeito a súa autenticidade. A Comisión Mixta para acción social dos empregados municipais, poderá estudiar, nunha reunión ordinaria ou extraordinaria, calquera caso excepcional que non estea contemplado neste Regulamento, e elevará á proposta de resolución á alcaldía para a súa aprobación polo órgano que corresponda.4.- Compatibilidades As axudas concedidas con cargo á partida de melloras sociais son incompatibles con calquera outra axuda que, polo mesmo concepto, outorguen outras entidades ou organismos públicos ou privados.5.- Modificacións Queda reservada á Comisión Mixta a facultade para propoñer a resolución de cantas dúbidas ou omisións puideran xurdir da aplicación práctica desta normativa, así como a competencia para propoñer a introducción de calquera modificación que fose precisa para un mellor desenvolvemento e aplicación, sen alterar no fundamental o sentido exposto neste texto.6.- Solicitude e Tramitación O Servizo de Organización e Recursos Humanos abrirá un prazo de presentación das solicitudes das axudas específicas, poñendo a disposición dos solicitantes impresos normalizados para cada unha das axudas. As solicitudes presentaranse no Rexistro xeral do concello coa documentación que para cada caso se especifique. Cando a documentación que acompaña á solicitude sexa insuficiente, requirirase aos/ás interesados/as para que a acheguen nun prazo non superior a 10 días. O Servizo de Organización e Recursos Humanos será o encargado de realizar tódolos trámites necesarios para resolver as solicitudes de axudas. As subvencións sanitarias poderanse solicitar desde o mes de xaneiro ao mes de novembro de cada ano. Os adiantos, excepto os extraordinarios, poderanse solicitar durante todo o ano. O resto das subvencións terán unha convocatoria anual cun prazo determinado, que será debidamente publicado nos taboleiros de anuncios dos centros de traballo.7.- Resolución A concesión das subvencións definidas nesta normativas corresponderá á alcaldía ou concelleiro/a delegado/a por ela con competencias na materia, previo informe da Comisión Mixta a quen se dará conta das resolución unha vez asinadas. Para resolver a concesión de subvencións sanitarias realizaranse tres resolucións anualmente: - No mes de abril resolveranse as solicitudes rexistradas nos meses de xaneiro a marzo dese ano cun límite de 800 € por factura subvencionables; as que correspondan ao ano anterior, terán o tratamento de recoñecemento extraxudicial de crédito con cargo á partida dese ano. - No mes de agosto resolveranse as solicitudes rexistradas nos meses de abril a xullo dese ano cun límite de 800 € subvencionables. - No mes de decembro resolveranse as solicitudes rexistradas nos meses de agosto a novembro dese ano, mais todas aquelas rexistradas anteriormente que superasen a contía de 800 € subvencionables. - No obstante o establecido nos puntos anteriores poderase informar e pagar axudas por importes superiores en calquera mes do ano, si, previo informe da comisión mixta e análise das disposicions orzamentarias, a concesión e abono das axudas non comprometen os créditos necesarios para a cobertura anual do conxunto de axudas sociais Para resolver as subvencións de única convocatoria, a alcaldía ou concelleiro/a delegado/a correspondente disporá dun prazo dun mes desde o rexistro da solicitude.8.- Pagamento O pagamento das subvencións reguladas neste documento farase efectivo directamente en nómina e excepcionalmente, mediante mandamento de pago ou. O pago por mandamento realizarase nun prazo non superior a trinta días desde a data da resolución, e o pagamento por nómina realizarase na mesma ou posterior nómina ao mes da resolución. De calquera xeito, de conformidade coa lexislación vixente en cada momento respecto a normas de cotización á Seguridade Social e IRPF, o importe das axudas reflectiranse nos recibos de salarios dos/das traballadores/as. a) actualización dá declaración dá unidade familiar. A unidade familiar, a efectos dá percepción de axudas de acción social, é a relación de persoas que conviven co persoal en activo do Concello de Narón, incluído non ámbito de aplicación do Acordo sobre condicións de traballo comúns ao persoal empregado e laboral, e que este declara como membros da súa Unidade Familiar. Para incluír ou modificar os membros incluídos na Declaración da Unidade Familiar do persoal municipal, ou actualizar a súa condición de beneficiarios, deber presentar unha instancia xeral solicitando a modificación oportuna acompañada dá documentación que se indica en cada caso: Para incluír ao cónxyuxe, parella de feito, fillos e fillas: - Fotocopia compulsada do Libro de Familia completo e/ou do justificante do Rexistro de Parellas de feito. - Fotocopia compulsada da sentenza de separación ou divorcio. (Cando non Libro de Familia estea incluído ou cónxuxe, entenderase que esta situación é a vixente, salvo que se aporte fotocopia compulsada dá sentenza de separación ou divorcio que así ou acredite). - Non seu caso, fotocopia compulsada dá cualificación de minusvalía igual ou superior ao 33%, en vigor, emitida polo órgano competente. Para incluír aos fillos e as fillas con idades comprendidas entre 18 e 25 anos: - Declaración responsable da convivencia non domicilio familiar e a non obtención de rendas superiores a 8.000 euros. Para incluír a lestes beneficiarios dispoñerase de todo ou mes de xaneiro, xerando os efectos desde ou día 1 de xaneiro. A partir do 1 de febreiro as solicitudes fornecerán efectos desde ou mesmo día dá súa presentación. Para dar de baixa a un beneficiario deberase aportar solicitude asinada do titular. As situacións de acollemento e tutela xudicial provisionales deben ser xustificadas cada ano, mediante documento actualizado expedido polo organismo competente que declare que a situación permanece en vigor. Os traballadores en activo do Concello de Narón poden consultar a relación de beneficiarios incluídos na súa Declaración dá Unidade de Familiar a través do portal do empregado público htpps//: empregados. Narón. es b) Importe das Axudas. Ou importe satisfeito en concepto de axuda ou prestación dará lugar as retencións/cotizacións que correspondan segundo a normativa sectorial vixente. c) actuacións fraudulentas. Calquera actuación encamiñada á fraudulenta percepción de calquera axuda social conllevará, automáticamente, a perda do dereito a percibir calquera dás axudas a que se refire ou Convenio por un período de cinco anos a contar desde a data dá solicitude fraudulenta, así como a devolución, non seu caso, de impórte os indebidamente recibidos, sen prexuízo dás responsabilidades disciplinarias que procedan. A perda do dereito a percibir calquera dás axudas sociais se formalizará, previo trámite de audiencia segundo ou artigo 84 dá Lei 30/1992, de 26 de Novembro, de Réxime Xurídico dás Administracións Públicas e do Procedemento Administrativo Común, mediante Resolución da alcaldia d) difusión e información relativa á acción social Para máis información e ante calquera dúbida referente ás axudas de acción social, as persoas interesadas poden dirixirse ao departamento de RRHH, a través de calquera dás seguintes canles: • Presencial: RRHH 5 ou 4 planta, de 9 a 14 horas, de luns a venres. • Correo electrónico dirixido a: rrhh@naron. es De cada resolución formal, dentro do procedemento de xestión dás axudas, darase traslado, aos efectos dá súa máxima difusión, aos representantes dos traballadores CAPÍTULO II. SUBVENCIÓNS SANITARIAS 1.- Definición De conformidade co disposto no acordo regulador o concello subvencionará, con cargo á partida de melloras sociais, as axudas oftalmolóxicas, odontolóxicas, de ortodoncia, así como as próteses dentarias, auditivas, de fonación e ortopédicas prescritas por facultativo, na contía e condicións que se determinan neste capítulo co límite dos importes ou porcentaxes máximos sinalados en cada caso, e trala xustificación con factura. Poderá excepcionalmente concederse, con cargo a ese concepto, calquera outro tipo de subvención sanitaria cando así o acorde a mesa de negociación, en atención ás especiais circunstancias económicas ou familiares que puidesen concorrer.2.- Destinatarios Serán destinatarios das axudas definidas neste capítulo o persoal municipal do Concello de Narón así como os beneficiarios que dependan economicamente del, entendéndose por tales aqueles que non teñan rendas derivadas do traballo por conta allea ou propia superiores ao salario mínimo interprofesional en cómputo anual: a) Cónxuxe ou parella de feito do/da empregado/a que non perciban ningún tipo de renda derivada do traballo por conta allea ou propia superior ao S. M. I b) Descendentes ou persoas vinculadas ao empregado/a por razón de tutela ou acollemento coas seguintes características: - Menores de 26 anos a 31 de decembro do ano no que se solicita a axuda ou de calquera idade cando sexa discapacitado e se acredite na data da factura un grao de minusvalía superior ao 33%. - Que non teñan rendas derivadas do traballo por conta allea ou propia superiores ao salario mínimo interprofesional en cómputo anual. - Que sexa descendente común do/a empregado/a e o seu cónxuxe ou parella de feito, descendentes exclusivos do/a empregado/a sempre que convivan con eles, ou descendente exclusivo do seu cónxuxe ou parella de feito cando non conviva co outro proxenitor nin teña a garda e custodia compartida.3.- Contía das subvencións Oftalmoloxía As gafas graduadas e/ou lentes de contacto subvencionaranse ata unha contía máxima anual de 208,48 € por cada destinatario ou beneficiario ( incrementada anualmente polo IPC). En todo caso, deberá achegarse graduación acreditada por profesional optométrico. Ortodoncia 50% do importe da factura achegada coa solicitude. Xunto coa primeira factura achegarase informe de prescrición facultativa. Audífonos 100% do importe da factura achegada coa solicitude. É necesario informe de prescrición facultativa dun especialista. Outras próteses ou menciñas especiais que non estean incluídas no ámbito de cobertura dos servizos de saúde. Con antelación á execución do tratamento, o/a empregado/a solicitará a súa aprobación ao Servizo de Organización e Recursos Persoais, achegando xunto coa dita solicitude un orzamento do custo e un informe de prescrición realizado por un facultativo especialista e/ou un médico de atención primaria na materia correspondente á clínica que xustifique a prescrición. Unha vez recibida a solicitude, este servizo dará conta á Comisión Mixta na primeira xuntanza que se celebre para os efectos de aprobar ou denegar o seu pagamento e/ou contía aprobada, decisión que será trasladada ao/á empregado/a no prazo máximo de 5 días. Odontoloxía Cando existan múltiples contías polo mesmo concepto (ex: endodoncias, muñón colado.) e non veña especificado na factura cal corresponde, pagarase o de menor contía. (1) Precisa informe de prescripción facultativa coa 1ª factura. (2) Precisa informe de prescripción facultativa. (3) Precisa informe de graduación acreditado por profesional optométrico.4.- Documentación precisa Coas solicitudes achegarase a seguinte documentación: - Factura orixinal a nome do destinatario (empregado/a ou beneficiario/a) - Documento de prescrición facultativa no seu caso. - Fotocopia do libro de familia cando a solicitude se refire ao cónxuxe ou descendentes ou persoas vinculadas ao/á empregado/a por razón de tutela ou acollemento. - Fotocopia do documento de inclusión nun rexistro de parellas de feito de ser o caso. - Declaración xurada do nivel de rendas dos beneficiarios de conformidade co establecido no apartado de destinatarios, no seu caso. - Cando se trate de descendentes exclusivos do cónxuxe ou parella de feito do/da empregado/a, certificado de convivencia e copia do documento no que conste o réxime de garda e custodia. - No suposto de que a documentación que debe acompañara á solicitude xa conste no departamento de RRHH debidamente actualizada, a solicitude fará referencia a este feito e non será preciso aportala novamente. CAPÍTULO III. SUBVENCIÓNS POR ESTUDIOS 1.- Definición O concello subvencionará, por ano escolar adiantado, os gastos derivados dos estudios oficiais homologados polo Ministerio de Educación e Ciencia que realice o persoal ao seu servizo que teña a condición de persoal laboral en activo e os seus beneficiarios, nos niveis de Educación Infantil, Educación Primaria, Educación Secundaria Obrigatoria, Bacharelato, FP específica de grao medio, FP específica de grao superior, acceso á universidade, ensino universitario e outros estudios oficiais (escolas de idiomas, masters, postgraos etc.), clasificados do seguinte xeito: a) Estudos non universitarios: abranguen tódolos estudios desde Educación Infantil a calquera dos estudios que permitan o acceso ao ensino universitario (Bacharelato, Ciclo específico superior de FP ou acceso á universidade. b) Estudos universitarios ata 3º ciclo: abranguen o ensino universitario de 1º ciclo ou diplomaturas, ensino universitario de 1º e 2º ciclo ou licenciaturas, grados e ensino universitario de 3º ciclo ou doutorados. c) Outros estudios oficiais: abranguen tódolos restantes estudios, impartidos tanto por escolas técnicas como universitarias, destinadas á formación complementaria dos estudiantes, tales como escola de idiomas, masters, estudios de postgrao, etc. Quedan excluídas en todo caso calquera axuda para probas de capacitación (FIR, CAP, MIR etc.). Establécese dous conceptos de axuda: 1.- Axuda por estudios: subvencionarase por cada empregado municipal ou beneficiario seu e serán de carácter fixo, acordes co nivel para o que se solicite a axuda.2.- Axuda por matrícula: nos niveis nos que así se estableza, e serán con carácter xeral do 100% para o persoal empregado e do 50% para os seus beneficiarios, cos límites que se sinalan no apartado de contía da subvención. Cando o ensino se realice en institucións privadas, a axuda por matrícula axustarase ás contías sinaladas para os mesmos ensinos en institucións públicas e, se non existira, a aquela mais afín. Cando por un mesmo alumno se solicite axuda por dous estudios diferentes no mesmo curso académico, valoraranse ámbalas dúas e se resolverá o pagamento da máis favorable economicamente.2.- Destinatarios Serán destinatarios das axudas definidas neste capítulo o persoal empregado do Concello de Narón así como os beneficiarios que dependan economicamente del, segundo se recolle no Capítulo II( subvencións sanitarias) En calquera caso, ao persoal empregado se lle concederán axudas para aqueles estudios universitarios relacionados coa función pública e/ou axuden ao desenvolvemento da súa carreira administrativa persoal. Os restantes estudios serán valorados pola comisión mixta ao final de ano en función das dispoñibilidades orzamentarias 3.- Contía da subvención por estudios a) Estudios non universitarios: estas axudas serán únicas por cada curso académico, podéndose solicitar ata dous anos máis no ciclo de Educación Primaria, dous anos mais en ESO, dous anos máis en Bacharelato e dous anos máis por Ciclo específico medio ou superior de FP”. Valoraranse polo comisión mixta os supostos de estudiantes con necesidades especiais As axudas por libros serán por un máximo de dous anos máis aos da duración dos estudios de primaria e ESO, e dous anos máis en bacharelato, ciclos ou outros estudios. As axudas por matrícula serán por un máximo de dous anos máis aos da duración da licenciatura, diplomatura ou grado; as axudas por libros serán pola duración da carreira elixida. As axudas para universidades privadas axustaranse á carreira en universidade pública, e se non existise na universidade pública, a aquela máis afín. Cando unha mesma persoa esté matriculada en varios estudios, concederáselle a axuda de maior importe das presentadas Cando un estudante cambie de carreira universitaria, poderá solicitar a axuda pola diferenza de créditos dos que xa se lle subvencionaran da carreira abandonada e os da nova carreira elexida 4.-Documentación precisa Xunto coa solicitude achegarase: - Certificación expedida polo centro docente que acredite o nome do alumno, a formalización da matrícula e o curso académico e, cando exista custo por matrícula, xustificante dos gastos realizados por este concepto. - Fotocopia do libro de familia cando a solicitude se refire ao cónxuxe ou descendentes ou persoas vinculadas ao/á empregado/a por razón de tutela ou acollemento. - Fotocopia do documento de inclusión nun rexistro de parellas de feito cando se trate do convivinte. - Declaración xurada de acreditación de rendas dos beneficiarios de conformidade co establecido no apartado de destinatarios, no seu caso. - Cando se trate de descendentes exclusivos do cónxuxe ou parella de feito do/da empregado/a, certificado de convivencia e copia do documento no que conste o réxime de garda e custodia. No suposto de que a documentación que debe acompañara á solicitude xa conste no departamento de RRHH debidamente actualizada, a solicitude fará referencia a este feito e non será preciso aportala novamente CAPÍTULO IV. SUBVENCIÓNS POR DIMINUÍDOS FÍSICOS E/OU PSÍQUICOS 1.- Definición O Concello de Narón subvencionará ao persoal empregado que teña ao seu cargo beneficiarios con diminución física, psíquica e/ou sensorial, entendendo por beneficiarios os mesmos que se sinalan nos capítulos II e III anteriores.2.- Beneficiarios En todo caso, para ter dereito a esta axuda o diminuído deberá: - Ter recoñecida a condición de minusvalía ou dependencia polo Instituto de Maiores e Servizos Sociais (IMSERSO), ou organismo ao que competa no seu momento. - Necesitar, segundo informe facultativo, un tratamento ou atención especial continuado e permanente. - Non percibir ningunha prestación doutro organismo ou renda derivada do traballo por conta allea ou propia, contributiva ou non.3.- Contía das subvencións A subvención consistirá nunha contía fixa de 190,00 € mensuais por cada diminuído físico ou psíquico, e pagarase con referencia ao mes natural vencido.4.- Tramitación As solicitudes iniciais ou de prórroga deberán realizarse no mes de novembro e decembro de cada ano, e producirán efectos económicos desde o mes de xaneiro do ano no que se formulen ou, en calquera caso, desde o mes no que se produza a minusvalía alegada. Xunto coas solicitudes deberá achegarse a seguinte documentación: - Fotocopia compulsada do libro de familia. - Certificado de convivencia. - Fotocopia do documento que acredite - Fotocopia do documento de inclusión nun rexistro de parellas de feito cando se trate do convivinte. - Certificado de minusvalía expedida polo IMSERSO ou organismo competente. - Informe do facultativo que acredite a necesidade de atención especial de carácter continuado e permanente. - Declaración xurada de acreditación de rendas dos beneficiarios de conformidade co establecido no apartado de beneficiarios. - Cando se trate de descendentes exclusivos do cónxuxe ou parella de feito do/da empregado/a, certificado de convivencia e copia do documento no que conste o réxime de garda e custodia. No suposto de que a documentación que debe acompañara á solicitude xa conste no departamento de RRHH debidamente actualizada, a solicitude fará referencia a este feito e non será preciso aportala novamente 5.- Pagamento A subvención, incluídos os atrasos, farase efectiva na nómina mensual do solicitante. CAPÍTULO V. SUBVENCIÓNS POR COMPRA DE VIVENDA 1.- Destinatarios O Concello de Narón subvencionará unha única vez a compra, promoción ou rehabilitación integral de primeira vivenda que constitúa ou vaia constituír a residencia habitual e permanente do persoal empregado, sempre que se cumplan as seguintes condicións: - Que o/a empregado/a sexa titular da vivenda adquirida mediante compra, adxudicación ou promoción propia. - Que non se teña beneficiado en convocatorias anteriores dunha subvención superior a 1200,00 €. 2.- Contía da subvención A subvención consistirá nunha contía de 1200,00 €. 3.- Tramitación Xunto coa solicitude achegarase: - Escritura pública ou xustificación documental acreditativa da adquisición da vivenda. - Xustificación documental de que a vivenda para a que se solicita a axuda constitúe ou vai constituír o domicilio habitual e permanente do solicitante, por medio de certificados de residencia ou empadroamento, recibos de servizos públicos ou calquera outro referido ao uso da vivenda. Para merca de vivenda en construcción ou promoción propia, a xustificación achegarase en canto o/a empregado/a dispoña da documentación sen necesidade de requirimento ningún da empresa. - Última declaración da renda presentada. - Declaración xurada de que o destinatario non é propietario de ningunha outra vivenda. - Licenza de primeira ocupación ou, para promoción propia, licenza de obras coa condición de achegar a de primeira ocupación ao remtate da construcción.4.- Resolución A contía total da partida anual dedicada a subvencións por merca de vivenda dividirase entre o número de destinatarios aos que se lles conceda a axuda en cada convocatoria. Os solicitantes que en convocatorias anteriores non tiveran acadado a contía total de 1200,00 € poderán renovar anualmente a solicitude de axuda nos prazos establecidos ata sumar entre eles o total da axuda, sen necesidade de achegar novamente a documentación sinalada no apartado 3. CAPÍTULO VI. ANTICIPOS 1.- Definición De acordo co establecido no acordo regulador das condicións de traballo do persoal empregado ao servizo do Concello de Narón, concederanse anticipos ao persoal empregado en activo sobre as súas retribucións reintegrables sen ningún tipo de xuro. Para a súa aprobación será necesario que o/a empregado/a, na data da solicitude, non teña pendente de reintegro contía algunha polo mesmo concepto dos tres tipos que recolle o apartado 3. A devolución de calquera dos anticipos recollidos neste capítulo realizarase con anterioridade a que o/a empregado/a deixe de prestar servizo no concello por calquera causa (pase á situación de pensionista, cese voluntario, excedencia, falecemento etc.). 2.- Destinatarios Serán destinatarios das axudas o persoal municipal en activo do Concello de Narón.3.- Clases de anticipos a) Sobre a mensualidade devengada: o persoal empregado poderá solicitar por este concepto ata o 90% das súas retribucións mensuais brutas, co límite das retribucións líquidas calculadas para o traballador no mes da solicitude tralo desconto de tódolos conceptos obxecto de retención (seguridade social, IRPF. adiantos ordinarios e extraordinarios, cotas sindicais, embargos xudiciais,.). b) Anticipos ordinarios: poderanse solicitar o importe das súas retribucións básicas líquidas de dúas mensualidades, que se reintegrarán sen xuros no prazo máximo de 18 meses. c) Adiantos extraordinarios: o concello concederá ao persoal empregado anticipos reintegrables sen ningún tipo de xuro ata unha contía de 4500,00 €, reintegrables nun prazo máximo de 36 mensualidades, como consecuencia das necesidades derivadas da merca ou mellora da vivenda propia e gastos de enfermidade, entendéndose por tales: - Os destinados á compra de vivenda que sirva ou vaia constituír a residencia única e habitual do peticionario. - Os destinados a obras de rehabilitación, ampliación ou mellora de vivenda que reúna os requisitos do parágrafo anterior. - Os destinados á merca de mobiliario para o primeiro establecemento da vivenda que se vai ocupar. - Os gastos derivados da enfermidade dos destinatarios e/ou os seus beneficiarios, entendéndose por beneficiarios os recollidos no apartado de subvencións sanitarias. As circunstancias recollidas no apartado anterior deberanse acreditar consonte se determina no anexo sobre anticipos. A Comisión Mixta será a encargada de informar estas solicitudes. Normas sobre adiantos extraordinarios As presentes normas, teñen por obxecto darlle obxectividade e proporcionalidade á cantidade destinada ás subvencións e anticipos destinados á adquisición ou mellora da vivenda propia ou gastos derivados de enfermidade. Estas normas foron debatidas e aprobadas pola Xunta de Persoal en data 22/09/09 co fin de garantir o reparto da cantidade destinada para tal fin dun xeito xusto e proporcional. Con este propósito se tiveron en conta o destino para o que se solicita o anticipo, como a situación administrativa de cada un dos solicitantes.1.- O concello concederá anticipos reintegrables sen ningún tipo de xuro para a adquisición ou mellora de vivenda propia, entendéndose como tal: a) Anticipo destinado á merca de vivenda que sirva ou vaia servir de residencia única e habitual do solicitante. b) Anticipo destinado a obras de rehabilitación e mellora da vivenda que reuna os requisitos do punto anterior. c) Gastos derivados de enfermidade do empregado ou familiar ao seu cargo 1.2. O reparto do crédito total da partida no suposto de non alcanzar para todas as solicitudes, se producirá do seguinte xeito: en primer lugar se computará o crédito necesario para as solicitudes establecidas no suposto c,(gastos de enfermidade). A cantidade restante se repartirá: o setenta e cinco por cento (75%) para os anticipos do apartado a) e o restante vintecinco por cento ( 25% ) para os anticipos do apartado b). No caso de non haber solicitudes para algún dos apartados anteriores, ou que estas non cubran o total da cantidade destinada para ese concepto, o sobrante será absorbido polo outro apartado.1.2. a).- A cantidade destinada para o punto a dividirase proporcionalmente segundo os ingresos de cada un dos solicitantes e atendendo ó seguinte baremo: • Empregados do grupo agrupacións profesionais (antiguo E): terán dereito ao 100% da cantidade solicitada. • Empregados do grupo C2: terán dereito ao 90% da cantidade solicitada. • Empregados do grupo C1: terán dereito ao 80% da cantidade solicitada. • Empregados do grupo A2: terán dereito ao 70% da cantidade solicitada. • Empregados do grupo A1: terán dereito ao 60% da cantidade solicitada.1.3. Cando a cantidade solicitada no total de solicitudes non supere a partida destinada para este fin, a subvención repartirase de acordo co solicitado en cada unha delas. Cando por mor de ser moitas as solicitudes de anticipos extraordinarios, os tanto por cento iríanse reducindo a cada un dos grupos ata chegar a unha proporción axeitada á cantidade destinada para este fin.2.- As solicitudes de anticipos extraordinarios deberán acompañar a seguinte documentación: Para as solicitudes de anticipos relativos ao punto a): a) Declaración na que se faga constar que o solicitante non é propietario de ningunha outra vivenda. b) Contrato de compra–venta ou escritura de propiedade da vivenda que se adquire. Para as solicitudes de anticipos relativos ao punto b): a) Presupostos formais das obras que se queren realizar, achegando, dentro do ano seguinte como máximo a factura por ditas obras. b) Escrituras de propiedade da vivenda donde se queren realizar as obras de mellora. c) Declaración na que se faga constar que o solicitante non é propietario de ningunha outra vivenda. Para as solicitudes do punto c) - Declaración responsable do empregado relativa ao padecemento da enfermidade por el ou familiar beneficiario - Facturas ou orzamentos de gastos derivados da mesma asumidos ou por asumir, polo empregado municipal e non cubertos pola seguridade social.4.- Tramitación Poderán solicitarse anticipos sobre a nómina durante todo o ano, excepto os adiantos extraordinarios. Os anticipos faranse efectivos: a) Sobre a mensualidade devengada: por mandamento de pago no prazo de cinco días hábiles que se contarán desde a data da solicitude. O importe adiantado se descontará na seguinte nómina d) Anticipos ordinarios: pagarase mediante mandamento de pago no prazo de 5 días dende a súa solicitude. Se reintegrarán sen xuros no prazo máximo de 18 meses. e) Adiantos extraordinarios: o Servizo de Organización e Recursos Humanos aprobará e publicará nos taboleiros de anuncios do concello a convocatoria para que, os/as traballadores/as con dereito a eles podan achegar as súas solicitudes. que se reintegrarán sen xuros no prazo máximo de 36 meses. A dita convocatoria fará constar: os traballadores con dereito á solicitude, os prazos para a súa presentación, así como os documentos que en cada suposto o/a traballador/a achegará xunto coa solicitude. Rematado o prazo de presentación das solicitudes, a sección de Recursos Humanos dará conta das solicitudes na primeira xuntanza que se celebre cos representantes dos traballadores que correspondan para os efectos de aprobar ou denegar o seu pagamento e/ou a contía aprobada. Os adiantos aprobados pagaranse por mandamento de pago no prazo de 5 días hábiles que se contarán desde a data da resolución. CAPITULO V-AXUDAS Á XUBILACION Dentro dos criterios establecidos nos acordos reguladores/convenios colectivos precedentes, regúlase a seguinte axuda: 1. Obxecto da axuda. Consistirá no abono dunha axuda económica, dirixida a compensar, en parte, a reducción da renda do empregado polo acceso á xubilación derivada da perda de retribuciones 2. Destinatarios da axuda. Os empregados públicos do Concello de Narón que reunan os requisitos para pase a situación de xubilación incluídos no ámbito de aplicación do Acordo sobre condicións de traballo comúns ao persoal empregado e laboral do Concello de Narón para o periodo de vixencia do presente reglamento 3. Contía da axuda. Determínase unha cantidade máxima de 15.000 €, xustificada pola perda de poder adquisitivo e a necesaria adaptación ás novas condicións económicas do empregado e da súa familia. Anualmente o servizo de Organización e recursos humanos, fará unha estimación de xubilacións en función das bases de datos do persoal municipal para establecer a previsión e reserva do fondo social anual. No caso de que o fondo social non fose suficiente para cubrir as previsións de axudas, como norma xeral se abonarán os pendentes de pago con cargo ao fondo social do ano inmediatamente seguinte, durante o mes de xaneiro.4. Requisitos. a) Ser empregado de carreira ou contratado laboral fixo do cadro de persoal do Concello. b) Estar en situación de servizo activo non momento de solicitar o pase á xubilación. c) Non estar inmerso en causa de expediente disciplinario ou pendente de cumprimento dunha sanción. d) Cumprir cos requisitos legais previstos para ter dereito á xubilación 5. Prazo de presentación de solicitudes. As solicitudes dá axuda deberá presentarse con, polo menos, un mes antes e como máximo un mes despois da data prevista para a xubilación. De non solicitarse neste prazo considerarase que renuncia a este dereito. As cantidades acordadas como axuda á xubilación estarán condicionadas á efectiva baixa non cadro de persoal e resolveranse por decreto de Alcaldía, facéndose efectivas por medio de orde de pagamento. No suposto de declaración de incapacidade permanente total cando o empregado solicite e obteña un posto de segunda actividade na organización municipal, non procederá a concesión da presente axuda.6. Documentación que debe acompañarse. Para solicitar a axuda: - Solicitude de xubilación e certificado da seguridade social, no seu caso. - Copia compulsada de resolución de INSS ou administración pública relativa declaración de incapacidade permanente ou xubilación do empregado.7. Forma e lugar de presentación de solicitudes. As solicitudes presentaranse nos impresos de axudas normalizados emitidos polo Concello, cumprimentaranse todos os seus extremos e acompañaranse obligatoriamente da documentación que se indica no apartado anterior, a través da Oficina do Rexistro, ou a través de calquera das formas establecidas no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.8. Procedemento. Reunida a Comisión Mixta, e informadas polo departamento de RRHH as solicitudes presentadas, aquelas que non cumplan os requisitos, serán denegadas. As solicitudes válidamente presentadas resolveranse no prazo dun mes e en todo caso antes do 1 de xaneiro do exercicio seguinte á súa solicitude, e serán abonadas nese mesmo mes. Os efectos económicos se devengarán desde o pase á situación de xubilación “ Contra este acto que pon fin á via administrativa, poderase interpór recurso contencioso-administrativo no prazo de dous meses, contados dende o dia de publicación do presente anuncio no Boletin Oficial da provincia da Coruña, ante os Xulgados do Contencioso-Administrativo, sen prexuízo de que se poida interpór calesquera outro recurso que se estime pertinente Narón, 17 de decembro de 2015 O ALCALDE José Manuel Blanco Suárez